विधु विनोद चोपड़ा ने बॉलीवुड में एक महत्वपूर्ण योगदान दिया है. कई सारी सुपरहिट और इतिहास रचने वाली फिल्में उन्हीं के निर्माण का हिस्सा हैं. फिल्म जाने भी दो यारों में अभिनय से लेकर संजय दत्त पर बनी बायोपिक संजू के निर्माण तक विधु ने एक लंबा और शानदार सफर तय किया है. उनके जन्मदिन पर जानें उनके जीवन से जुड़े रोचक तथ्य. विधु विनोद चोपड़ा का जन्म 5 सितंबर, 1952 को जम्मू-कश्मीर के श्रीनगर में हुआ था. वे पेशे से राइटर, प्रोड्यूसर, एक्टर, डायरेक्टर, लिरिसिस्ट और एडिटर हैं.